

APSTIPRINU:

Cēsu novada pašvaldības

izpilddirektora vietniece

Baiba Eglīte

*Datums skatāms laika zīmogā*

 Nr.181

KONKURSA NOLIKUMS

# Cēsu novada Centrālās administrācijas

# Attīstības pārvaldes Teritorijas plānošanas un stratēģiskās attīstības nodaļas

# teritorijas plānotāja amata pretendentu atlasei

# Izdots saskaņā ar

# Pašvaldības likuma 20.panta piekto daļu

**I Vispārīgie noteikumi**

1. Nolikums nosaka kārtību, kādā tiek organizēts atklāts konkurss uz Cēsu novada Centrālās administrācijas Teritorijas plānošanas un stratēģiskās attīstības nodaļas teritorijas plānotāja amata konkursu izsludināšanas un norises kārtību, kā arī pretendentu iesniegto pieteikumu vērtēšanas kārtību.
2. Konkursa mērķis - izvēlēties atbilstošāko pretendentu teritorijas plānotāja amatam.
3. Konkursa uzdevums ir izvērtēt pretendentu profesionālo sagatavotību un atbilstību teritorijas plānotāja amatam.
4. Konkursa pretendentu vērtēšana notiek divās vai vairāk kārtās.
5. Pretendentu atlase notiek komisijas sēdēs, kuras protokolē komisijas sekretārs.
6. Konkursu organizē konkursa komisija (turpmāk - komisija) priekšsēdētāja un 2 (divu) locekļu sastāvā, kas izveidota ar izpilddirektora vietnieka rīkojumu. Komisijas sastāvs var tikt mainīts gadījumā, ja tam ir objektīvi iemesli. Komisijas sēdes vada komisijas priekšsēdētājs.
7. Pretendenta atbilstību teritorijas plānotāja amata prasībām nosaka atbilstoši šajā Nolikumā noteiktajiem vērtēšanas kritērijiem un pretendenta iesniegtajiem dokumentiem.
8. Darba sludinājums tiek publicēts Cēsu novada pašvaldības interneta vietnē [www.cesis.lv](http://www.cesis.lv) sadaļā „Vakances”, sociālās platformās, informatīvajos izdevumos. Darba sludinājums tiek publicēts Nodarbinātības valsts aģentūras vakanču portālā.

# II Teritorijas plānotāja galvenie amata pienākumi un pretendentiem izvirzītās prasības

1. Cēsu novada Centrālās administrācijas Teritorijas plānošanas un stratēģiskās attīstības nodaļas teritorijas plānotāja galvenie amata pienākumi:
	1. Organizēt, koordinēt vai vadīt Cēsu novada teritorijas plānojuma, lokālplānojumu, detālplānojumu, tematisko plānojumu izstrādes un ieviešanas procesus;
	2. Dalība Cēsu novada attīstības plānošanas dokumentu (attīstības programmas, ilgtspējīgas attīstības stratēģijas, nozaru stratēģiju un nozaru attīstības plānu) izstrādē;
	3. Organizēt un vadīt teritorijas attīstības plānošanas dokumentu publiskās apspriešanas un citus ar to izstrādi saistītos pasākumus;
	4. Pārzināt, uzturēt un koordinēt informācijas ievietošanu un apstrādi Teritorijas attīstības plānošanas dokumentu izstrādes sistēmā (TAPIS);
	5. Atbilstoši kompetencei veidot kartogrāfiskos materiālus un shēmas;
	6. Savas kompetences ietvaros izskatīt iesniegumus un sniegt novada iedzīvotājiem fiziskām, juridiskām personām konsultācijas telpiskās plānošanas un teritorijas attīstības jautājumos;
	7. Sagatavot domes lēmumu, rīkojumu, vēstuļu projektus par nodaļas kompetencē esošiem jautājumiem;
	8. Sagatavot izziņas par nekustamā īpašuma apgrūtinājumiem, nekustamā īpašuma statusu teritorijas plānojumā u.c. jautājumiem;
	9. Dalība plānošanas projektu pieteikumu gatavošanā un projektu ieviešanā;
	10. Sadarboties ar Iestādes struktūrvienībām, valsts un pašvaldības institūcijām, sabiedriskām organizācijām, juridiskām un fiziskām personām, teritorijas attīstības un plānošanas jomā;
	11. Sagatavot informāciju pašvaldības oficiālā viedokļa paušanai savas amata kompetences ietvaros.

# Prasības pretendentiem:

* 1. Augstākā izglītība telpiskajā plānošanā, arhitektūrā vai izglītība radniecīgā nozarē;
	2. Vēlama darba pieredze telpiskās plānošanas jomā;
	3. Normatīvo aktu pārzināšana amata kompetencē esošo jautājumu jomā;
	4. Prasmes darbā ar GIS, MicroStation, AutoCAD vai līdzvērtīgu profesionālo programmatūru;
	5. Ļoti labas latviešu valodas zināšanas, vēlamas svešvalodu zināšanas.
1. Amata kandidātam nepieciešamās kompetences:
	1. Orientācija uz rezultātu sasniegšanu;
	2. Rūpes par darba precizitāti un kvalitāti;
	3. Prasme strādāt komandā un sadarbības prasmes;
	4. Prasme plānot un organizēt veicamos pienākumus.
2. Konkursā var piedalīties un par tā uzvarētāju kļūt pretendents, kurš iesniedzis pieteikumu kopā ar nepieciešamajiem pretendentu atlases dokumentiem un atbilst konkursa pretendentu atlases kritērijiem.
3. Pieteikumu ar norādi „Teritorijas plānotājs” var iesniegt personīgi (Cēsu novada pašvaldības Cēsu novada Centrālajā administrācijā, Raunas  iela 4, Cēsis, Cēsu novads, LV-4101) vai elektroniski sūtot uz e-pastu vakances@cesunovads.lv.
4. Pieteikums sastāv no:
	1. CV (pretendenta dzīves un darba gaitas apraksts);
	2. Motivēts pieteikums, iekļaujot informāciju par atbilstību izvirzītajām prasībām, tai skaitā aprakstot pretendenta iepriekšējo pieredzi.
5. Pieteikums jāiesniedz vai jānodrošina tā iesūtīšana (saņemšana) līdz 2023. gada 1. oktobrim (ieskaitot), pēc šī termiņa saņemtie pieteikumi netiek vērtēti.

# III Pieteikumu izskatīšana, vērtēšanas kritēriji, lēmuma pieņemšana

1. Konkursa komisija vērtēšanu veic divās vai vairāk kārtās:
	1. Pirmajā kārtā komisijas sekretārs pārbauda, vai pretendenti, kuri pieteikušies konkursā, ir iesnieguši nepieciešamos konkursa dokumentus un atbilst izvirzītajai (izglītības) kvalifikācijas pamatprasībai, lai aicinātu uz konkursa otro kārtu. Komisijas sekretārs telefoniski paziņo intervijas norises laiku un vietu tiem pretendentiem, kuri izturējuši pirmo atlases kārtu un tiek aicināti uz interviju.
	2. Otrajā kārtā(intervijā) komisija izvērtē pretendenta atbilstību un profesionālo sagatavotību, vērtējot iesniegto rakstisko materiālu un sarunas laikā pēc šādiem kritērijiem:

|  |  |  |
| --- | --- | --- |
| **Nr.p.k.** | **Vērtēšanas kritērijs** | **Punktu skaits** |
| 1. | darba pieredze telpiskās plānošanas jomā; | Līdz 5 |
| 2. | normatīvo aktu pārzināšana amata kompetencē esošo jautājumu jomā; | Līdz 5 |
| 3.  | prasmes darbā ar GIS, MicroStation, AutoCAD vai līdzvērtīgu profesionālo programmatūru; | Līdz 5 |
| 4. | svešvalodu zināšanas; | Līdz 3 |
| 5. | saskarsmes un komunikācijas prasmes; | Līdz 3 |
| 6. | spēja sniegt kompetentas atbildes uz komisijas jautājumiem. | Līdz 3 |

* 1. Komisijas locekļiem un pieaicinātajiem personāla atlases vai citiem ekspertiem, ja tādi ir pieaicināti, ir tiesības uzdot jautājumus pretendentam, kas saistīti ar iepriekšējo pieredzi, zināšanām, problēmsituāciju analīzi u.c.
1. Ņemot vērā otrās kārtas rezultātus, komisija var lemt par pretendenta ar augstāko punktu skaitu virzīšanai amatā vai arī, ja ir vairāki amatam atbilstoši līdzvērtīgi kandidāti ar līdzīgi iegūtu punktu skaitu, komisija var organizēt noslēguma kārtu definējot uzdevumu/s.
2. Konkursa komisija pēc noslēguma kārtas, ja tāda ir bijusi, var pieņemt lēmumu, atklāti balsojot, ar klātesošo balsu vairākumu. Ja balsu skaits sadalās, izšķirošā balss ir komisijas priekšsēdētājam.
3. Pēc konkursa rezultātu apkopošanas komisija pieņem vienu no šādiem lēmumiem:
	1. izvēlas pretendentu, kas visvairāk atbilst teritorijas plānotāja amatam izvirzītajām prasībām;
	2. noraida visus pretendentus, un komisijas priekšsēdētājs var pieņemt lēmumu par atkārtota pretendentu konkursa organizēšanu.
4. Komisija pieņem galīgo lēmumu bez pretendentu klātbūtnes un par rezultātu paziņo katram intervētajam pretendentam rakstveidā piecu darba dienu laikā pēc lēmuma pieņemšanas.
5. Komisija sagatavo konkursa norises noslēguma protokolu un, kopā ar konkursā uzvarējušā pretendenta iesniegtajiem dokumentiem, iesniedz Cēsu novada pašvaldības Administrācijas birojā darba līguma noslēgšanai.

**IV Nobeiguma noteikumi**

1. Visi iesniegtie dokumenti paliek Cēsu novada Centrālās administrācijas rīcībā, tiem tiek piešķirts konfidenciāls raksturs.
2. Nolikums sagatavots elektroniski dokumenta parakstīšanai ar drošu elektronisko parakstu.

DOKUMENTS ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU